รัฐบาลไทย-ข่าวทำเนียบรัฐบาล-ผลการตรวจพบการกระทำความผิดประจำเดือนมิถุนายน 2564
วันพฤหัสบดีที่ 22 กรกฎาคม 2564
ผลการตรวจพบการกระทําความผิดประจําเดือนมิถุนายน 2564
ผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรประจําเดือนมิถุนายน 2564 จํานวน 1,396 คดี คิดเป็นมูลค่ารวม 80.58 ล้านบาท
ตามที่ นายพชร อนันตศิลป์ อธิบดีกรมศุลกากร มีนโยบายให้การเร่งรัดปราบปรามการลักลอบและหลีกเลี่ยงนําสินค้าเข้ามาในราชอาณาจักร เพื่อให้เกิดความเป็นธรรมในการจัดเก็บภาษี ปกป้องสังคมและสิ่งแวดล้อม จึงสั่งการให้หน่วยงานในสังกัดพร้อมหน่วยปฏิบัติการวางแผนตรวจค้นจับกุมอย่างเข้มงวดเป็นพิเศษ เพื่อสกัดกั้นป้องกันและปราบปรามการกระทําความผิดตาม พ.ร.บ.ศุลกากร พ.ศ. 2560 และกฎหมายอื่นที่เกี่ยวข้อง ไม่ว่าจะเป็น สินค้าเกษตร น้ํามัน ยาเสพติด IPRs และสินค้าละเมิดอนุสัญญา CITES โดยสืบสวนหาข่าวและออกลาดตระเวนด้วยรถยนต์ ตรวจค้นรถบรรทุก โกดัง แหล่งจําหน่าย สถานที่เก็บรักษาที่เชื่อได้ว่ามีของผิดกฎหมายเก็บซุกซ่อนอยู่ อีกทั้งยังมีแผนการป้องกันและปราบปรามสินค้าดังกล่าวในช่วงเวลาที่มีความเสี่ยงในการลักลอบนําสินค้าเข้ามาในราชอาณาจักรเพิ่มขึ้น นอกจากนี้ มีการบูรณาการกับหน่วยงานบังคับใช้กฎหมายอื่นทั้งในและต่างประเทศอย่างต่อเนื่อง อาทิ ทหาร กอ.รมน. ป.ป.ส. บช.ปส. กรมอุทยานแห่งชาติ สัตว์ป่า และพันธุ์พืช สํานักงานสภาความมั่นคงแห่งชาติ สถานทูตต่าง ๆ องค์การตํารวจสากล (Interpol) สํานักงานป้องกันและปราบปรามยาเสพติด (Drug Enforcement Administration: DEA) เป็นต้น เพื่อแลกเปลี่ยนข้อมูลการข่าวระหว่างกัน
สําหรับผลการตรวจพบการกระทําผิดตามกฎหมายศุลกากรหรือกฎหมายอื่นที่เกี่ยวข้องกับศุลกากรประจําเดือนมิถุนายน 2564 จํานวน 1,396 คดี คิดเป็นมูลค่ารวม 80.58 ล้านบาท
ผลงานที่น่าสนใจในช่วงเดือนมิถุนายน 2564 มีดังนี้
1. ผลการจับกุมยาเสพติด
- เมื่อวันที่ 3 มิถุนายน 2564 กรมศุลกากรโดยกองสืบสวนและปราบปรามร่วมกับเจ้าหน้าที่ ป.ป.ส. เจ้าหน้าที่ตํารวจ บช.ปส. และเจ้าหน้าที่ ศรภ. (ชุดปฏิบัติการ Airport Interdiction Task Force: AITF) ได้ทําการตรวจสอบพัสดุที่มาจากต่างประเทศ พบเป็นยาเสพติดให้โทษประเภท 2 (โคคาอีน)
โดยซุบมากับผ้า 4 ผืน น้ําหนักประมาณ 1,236 กรัม มูลค่าประมาณ 3.7 ล้านบาท
- เมื่อวันที่ 17 มิถุนายน 2564 กรมศุลกากรโดยกองสืบสวนและปราบปราม พร้อมชุดปฏิบัติการ Airport Interdiction Task Force: AITF ได้ทําการตรวจสอบพัสดุไปรษณีย์ต้องสงสัยซุกซ่อนยาเสพติด จํานวน 1 หีบห่อ ปลายทางประเทศ พบเฮโรอีน 1,200 กรัม ซุกซ่อนซุกซ่อนในฝาลิปกรอส จํานวน 264 ชิ้น มูลค่าประมาณ 3.6 ล้านบาท
- เมื่อวันที่ 23 มิถุนายน 2564 กรมศุลกากรโดยกองสืบสวนและปราบปราม ร่วมกับ เจ้าหน้าที่ ป.ป.ส. เจ้าหน้าที่ตํารวจ บช.ปส. และเจ้าหน้าที่ ศรภ. (ชุดปฏิบัติการ Airport Interdiction Task Force: AITF) ได้จับกุมหญิงสัญชาติไทย พร้อมของกลางเป็นยาเสพติดให้โทษประเภท 1 (เมทแอมเฟตามีนหรือไอซ์) ลักษณะเป็นเกร็ดสีขาวขุ่น ซุกซ่อนอยู่ในกระดาษคาร์บอนสีน้ําเงิน ห่อหุ้มด้วยถุงพลาสติกใสไม่มีสี อยู่ในเครื่องสําอางชนิดครีมทาเส้นผม จํานวน 547 ก้อน น้ําหนักประมาณ 5,630 กรัม มูลค่า 19.7 ล้านบาท
ทั้งนี้ สถิติการตรวจยึดยาเสพติดและวัตถุออกฤทธิ์ต่อจิตและประสาทในเดือนมิถุนายน 2564 มีจํานวน 18 คดี มูลค่า 39.87 ล้านบาท
นอกจากนี้ เมื่อวันที่ 5 กรกฎาคม 2564 กรมศุลกากรโดยสํานักงานศุลกากรท่าเรือแหลมฉบัง เจ้าหน้าที่ ป.ป.ส. เจ้าหน้าที่ตํารวจ บช.ปส. และเจ้าหน้าที่ ศรภ. ได้ร่วมจับกุมยาเสพติดประเภทเฮโรอีนซุกซ่อนในถังสีอะคริลิก เตรียมส่งประเทศออสเตรเลีย จํานวน 134 หีบห่อ น้ําหนัก 314.63 กิโลกรัม มูลค่าประมาณ 943.89 ล้านบาท โดยมีการลักลอบใส่ในถังสีอะคริลิก ปริมาณ 270 Cartons น้ําหนัก 6,750 KGM จากการเฝ้าระวังของกรมศุลกากร พบว่าสินค้าดังกล่าวเข้าเงื่อนไขให้เปิดตรวจ (Red line) โดยระบบบริหารความเสี่ยงกรมศุลกากรทั้ง Central Profile และ Local Profile ประกอบกับการใช้เทคโนโลยีทางศุลกากรในการ X-Ray จึงตรวจพบยาเสพติดล็อตดังกล่าว
2. การจับกุมน้ํามันเชื้อเพลิง
เมื่อวันที่ 20 มิถุนายน 2564 กรมศุลกากรตรวจสอบรถกระบะมีลักษณะต้องสงสัย จํานวน 2 คัน บริเวณสี่แยกรัตภูมิ ต. คูหา อ.รัตภูมิ จ.สงขลา ผลการตรวจสอบพบน้ํามันเบนซิน มีเมืองกําเนิดต่างประเทศ ขณะทําการตรวจค้นไม่มีเอกสารหลักฐานการผ่านพิธีการศุลกากรมาแสดง จํานวน 4,500 ลิตร มูลค่า 200,000 บาท
ทั้งนี้ สถิติการจับกุมน้ํามันเชื้อเพลิง ในเดือนมิถุนายน 2564 ประเภทน้ํามันดีเซล จํานวน 18 ราย 1,750 ลิตร มูลค่า 37,770 บาท ประเภทน้ํามันเบนซิน จํานวน 13 ราย 7,810 ลิตร มูลค่า 266,936 บาท
3. การจับกุมสินค้าเกษตร
เมื่อวันที่ 29 มิถุนายน 2564 กรมศุลกากรโดยด่านศุลกากรอรัญประเทศ ร่วมกับเจ้าหน้าที่ทหาร หน่วยเฉพาะกิจตาพระยา เจ้าหน้าที่ คทร.กกล. และเจ้าหน้าที่ ขกท.กกล.บูรพา ได้ทําการตรวจสกัดรถกระบะต้องสงสัยบริเวณจุดตรวจสกัด ณ สี่แยกโคคลาน อ.ตาพระยา จ.สระแก้ว พบกระเทียม มีเมืองกําเนิดต่างประเทศ ขณะทําการตรวจค้นไม่มีเอกสารหลักฐานการผ่านพิธีการศุลกากรมาแสดง จํานวน 3,060 กิโลกรัม มูลค่า 100,221 บาท
ทั้งนี้ สถิติการจับกุมสินค้าเกษตรในเดือนมิถุนายน 2564 มีจํานวน 45 คดี มูลค่า 292,934 บาท
4. การจับกุมบุหรี่
เมื่อวันที่ 14 มิถุนายน 2564 กรมศุลกากร โดยด่านศุลกากรสุไหงโก-ลก ได้ทําการตรวจค้นรถกระบะ บริเวณปั๊มน้ํามัน สาขาปาเสมัส อ.สุไหงโก-ลก จ.นราธิวาส พบน้ํายาบุหรี่ไฟฟ้า ขนาด 30 มิลลิลิตร บรรจุในกล่องสีน้ําตาล จํานวน 43 กล่อง รวมจํานวน 7,600 ขวด มูลค่า 197,800 บาท
ทั้งนี้สถิติการจับกุมบุหรี่และบุหรี่ไฟฟ้าในเดือนมิถุนายน 2564 ได้แก่ 1. บุหรี่ จํานวน 34 คดี มูลค่า 3.6 ล้านบาท 2. บารากู่ บารากู่ไฟฟ้า บุหรี่ไฟฟ้า และอุปกรณ์ จํานวน 13 คดี มูลค่า 592,446 บาท